SL Uradni list Evropske unije C 257/15

Sporočilo francoske vlade v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o zahtevku za izključno dovoljenje za iskanje tekočih ali plinastih ogljikovodikov, imenovano „Permis de Nord-Cambrai“)

(Besedilo velja za EGP)

2013/C 257/08

Družba Basgas Energia France SAS s sedežem na Tour Pacific, 11 cour Valmy, 92977 Paris, La Défense, Francija, je 24. oktobra 2011 zaprosila za izključno dovoljenje za iskanje tekočih ali plinastih ogljikovodikov, imenovano „Permis de Nord-Cambrai“, za obdobje 5 (petih) let, ki pokriva ozemlje departmajev Pas-de-Calais in Nord.

Območje, ki ga zajema dovoljenje, določajo loki poldnevnikov in vzporednikov, ki povezujejo točke, katerih zemljepisne koordinate so določene v nadaljnjem besedilu, pri čemer je izhodišče pariški poldnevnik.

Točka Geografska dolžina Geografska širina A 0,90° v.g.d. 55,90° s.g.š. B 1,05° v.g.d. 55,90° s.g.š. C 1,05° v.g.d. 55,89° s.g.š. D 1,07° v.g.d. 55,89° s.g.š. E 1,07° v.g.d. 55,88° s.g.š. F 1,09° v.g.d. 55,88° s.g.š. G 1,09° v.g.d. 55,87° s.g.š. H 1,17° v.g.d. 55,87° s.g.š. I 1,17° v.g.d. 55,88° s.g.š. J 1,19° v.g.d. 55,88° s.g.š. K 1,19° v.g.d. 55,89° s.g.š. L 1,20° v.g.d. 55,89° s.g.š. M 1,20° v.g.d. 55,90° s.g.š. N Presečišče vzporednika 55,90° s.g.š. s francosko-belgijsko mejo O Presečišče poldnevnika 2,00° v.g.d. s francosko-belgijsko mejo P 2,00° v.g.d. 55,80° s.g.š. Q 0,90° v.g.d. 55,80° s.g.š.

N–A: Francosko-belgijska meja.

Tako določena površina zajema približno 772 kvadratnih kilometrov.

Predložitev zahtevkov in merila za podelitev pravic

Vlagatelji začetnega zahtevka in konkurenčnih zahtevkov morajo dokazati, da izpolnjujejo pogoje za pridobitev dovoljenja iz členov 4 in 5 spremenjenega odloka 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Zainteresirane družbe lahko predložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o pridobitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374, 30. decembra 1994, str. 11, in določenim s spremenjenim odlokom 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Konkurenčni zahtevki se pošljejo na spodaj navedeni naslov Ministrstva za ekologijo, trajnostni razvoj in energijo. Odločitve o začetnem in konkurenčnih zahtevkih bodo sprejete v roku dveh let od datuma prejema začetnega zahtevka s strani francoskih organov in najpozneje 8. januarja 2014.

Pogoji in zahteve za izvajanje dejavnosti in njeno prenehanje

Vlagatelji naj upoštevajo člena 79 in 79.1. rudarskega zakonika in spremenjeni odlok 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter o pravilih, ki urejajo rudnike in podzemna skladišča (Journal officiel de la République française z dne 3. junija 2006).

Za dodatne informacije se obrnite na Ministrstvo za ekologijo, trajnostni razvoj in energijo:

Direction générale de l'énergie et du climat — Direction de l’énergie, Bureau exploration et production des hydrocarbures, Grande Arche, Paroi Nord, 92055 La Défense Cedex, France – Tel. +33 140819527.

Zgoraj navedene zakonske in druge določbe so na voljo na spletni strani Légifrance: http://www.legifrance.gouv.fr

(1) UL L 164, 30.6.1994, str. 3.